Током јула 1404. литвански књаз Витаутас је освојио Смоленск чиме је окончано постојање независне смоленске кнежевине. Године 1410. смоленска војска учествовала је у Гривалдској битци на страни Литванаца, а против Витезова Тевтонског реда. Град Смоленск је 1514. постао делом Велике Московске кнежевине, Након периода Смутних времена Смоленск и његова околина 1618. постају делом Пољско-литванске државе, у чијим границама остају све до 1654. године када поново постају делом руске земље. Године 1708. основана је Смоленска губернија која је постојала све до 1929. године.